આ રીતે દાંપત્ય સંબંધને નવું પરિમાણ આપવાનું હોય છે. એમ જ કહોને કે નવો યુગલધર્મ આચરવાનો હોય છે. સંબંધમાં સ્નેહ-સાથ-સાહચર્ય બધું ખરું પણ સાથે સ્વતંત્રતા અને મોકળાશ ઉમેરવાના હોય છે. દબાવ કે તાણ વગરનો મૈત્રી સંબંધ હોય. સમીપતા ખરી પણ બંનેને ‘space’ મળવી જોઈએ. બંનેને હવે સાથે રહીને પોતપોતાનો વિકાસ સાધવાનો હોય છે. માત્ર ‘હું’ અને ‘તું’માંથી પ્રેમને જનસમાજ સુધી હવે વિસ્તારવાનો હોય છે.